Babelscape/SREDFM huggingface dataset:
Μίκαελ Πέρνφορς

Ο Μίκαελ Πέρνφορς ("λατινικό αλφάβητο : Mikael Pernfors") γεννημένος στις 16 Ιουλίου 1963 στο Μάλμε, είναι Σουηδός πρώην πρωταθλητής της αντισφαίρισης. Έφτασε στο τελικό του απλού στο Γαλλικό Όπεν το 1986 και κέρδισε το Μάστερ του Καναδά το 1993 στο Μόντρεαλ.

Προτού γίνει επαγγελματίας έπαιξε αντισφαίριση για δύο χρόνια στο "Seminole Community College" και στη συνέχεια στο Πανεπιστήμιο της Γεωργίας στις Ηνωμένες Πολιτείες και κέρδισε τίτλους του NCAA το 1984 και το 1985.

Το 1986 έφτασε στον τελικό του τουρνουά Γκραντ σλαμ στο Γαλλικό Όπεν όπου έχασε από τον Ιβάν Λεντλ με 6-3, 6-2, 6-4. Ο Πέρνφορς έπαιξε για τη Σουηδία στον τελικό του κυπέλλου Ντέιβις το 1986 όπου η Σουηδία έχασε από την Αυστραλία με 3-2, στο κύπελλο ντέιβις αγωνίστηκε το 1986, 1987 και το 1989 με ρεκόρ 3 νίκες και 3 ήττες. Την επόμενη χρονιά στο Γουίμπλεντον έχασε και έχασε από τον Τζίμι Κόνορς. Το 1988 κέρδισε τον πρώτο του τίτλο κορυφαίου επιπέδου του απλού στο Λος Άντζελες, τον δεύτερο του τον κέρδισε μόλις ένα μήνα αργότερα στο Scottsdale της Αριζόνα.

Οι τραυματισμοί περιόρισαν τις εμφανίσεις του Πέρνφορς τα πρώτα χρόνια της δεκαετίας του '90, το 1988 εγχειρίστηκε στο γόνατο. Επέστρεψε έντονα το 1993 για να κερδίσει τον σημαντικότερο τίτλο της καριέρας του στο Καναδικό Όπεν (μέρος της σειράς Tennis Masters Series).

Κέρδισε το Βραβείο καλύτερου παίκτη του "ATP Tour" το 1986 και του βραβείου "Comeback Player of the Year" το 1993.

Αποχώρησε από την επαγγελματική περιοδεία το 1996 μετά από μια καριέρα στην οποία κέρδισε τρία κορυφαία τουρνουά στο απλό και ένα στο διπλό. Η ανώτερη κατάταξή του No.10 το 1986. Από την αποχώρησή του συνεχίζει να αγωνίζεται σε αγώνες παλαιμάχων.
Χάιμε Όνκινς

Ο Χάιμε Όνκινς ("λατινικό αλφάβητο : Jaime Oncins"), γεννημένος στις 16 Ιουνίου 1970, είναι Βραζιλιάνος πρώην πρωταθλητήςτης αντισφαίρισης. Έφτασε στην κορυφαία ατομική κατάταξή του ATP στις 3 Μαΐου 1993, όταν έγινε νο 34 στον κόσμο.

Ξεκίνησε τη καριέρα του το 1986 αρχικά παίζοντας σε εγχώρια τουρνουά της Βραζιλίας κι έπειτα, το 1989, έπαιξε στο εξωτερικό. Το 1989 κέρδισε το πρώτου τίτλο εκτός Βραζιλίας, το Λινς Τσαλεντζ, και το 1992 τον πρώτο του τίτλο στο απλό της ΑΤΡ στην Μπολόνια.

Ο Όνκινς εκπροσώπησε τη χώρα του στους Ολυμπιακούς Αγώνες του 1992 στη Βαρκελώνη, όπου έφτασε στους προημιτελικούς του απλού ενώ αποκλείστηκε στον πρώτο γύρο του διπλού με συμπαίκτη τον ΛΟύις Ματάρ. Στους Ολυμπιακούς Αγώνες του 2000 στο Σίδνεϊ συμμετείχε μόνο στο διπλό όπου αποκλείστηκε στον πρώτο γύρο .

Στο κύπελλο Ντέιβις αγωνίστηκε για την Βραζιλία από το 1991 έως το 2001 σε 11 διοργανώσεις με ρεκόρ 23 νίκες και 11 ήττες.

Η καλύτερη επίδοση του σε τουρνουά Γκραντ σλαμ στο απλό ήταν το Γαλλικό Όπεν του 1992, όπου έφτασε στον 16ο γύρο. Ο Όνκινς ήταν φιναλίστ στο διπλό μεικτό του Γαλλικού πρωταθλήματος το 2001 με συμπαίκτρια την Αργεντινή Πάολα Σουάρες.

Μετά το τέλος της καριέρας του μαζί με τους αδελφούς του Εντουάρντο και Αλεσάντρο άνοιξαν ακαδημία αντισφαίρισης.
Κάσιο Μότα

Ο Κάσιο Μότα ("λατινικό αλφάβητο : Cássio Motta"), γεννημένος στο Σάο Πάολο στις 22 Φεβρουαρίου 1960, ήταν Βραζιλιάνος πρωταθλητής της αντισφαίρισης. Το 1989 ήταν στο νο 134 στον κόσμο.

Ο Μότα αγωνίστηκε με την Βραζιλία στο κύπελλο Ντέιβις από το 1979 έως το 1993 σε 11 διοργανώσεις με ρεκόρ 28 νίκες και 21 ήττες. Ήταν με την εθνική ομάδα νικητής της Αμερικανικής ζώνης το 1987 , φιναλίστ το 1983, το 1984, το 1985, στα ημιτελικά το 1979, 1980, 1986, και το 1992 στα ημιτελικά του παγκοσμίου, στην τελική φάση 

Στο Γαλλικό πρωτάθλημα στο διπλό μεικτό ήταν δεύτερος το 1982 με συμπαίκτρια την Κλαούντια Μοντέιρο, ήατν επίσης στα ημιτελικά το 1982 και το 1992 και στα προημιτελικά το 1983 και το 1989. Στα προημιτελικά του αμερικανικού όπεν το 1983 ενώ δεν έχει συμμετάσχει ποτέ στο Αυστραλιανό όπεν.
Γκαρσί Χιμένεθ

Ο Γκαρσί Χιμένεθ ή Γκαρθία Χιμένεθ (724?–758?), θεωρείται, σύμφωνα με το μύθο, ο πρώτος βασιλιάς του Σοβράρμπε στην τρέχουσα επαρχία της Ουέσκας, στην Αραγωνία της Ισπανίας.
Δημήτρης Πανταζής

Ο Δημήτρης Πανταζής (1934-) είναι Έλληνας δικηγόρος και πολιτικός. Διατέλεσε νομάρχης Σάμου και Αχαΐας, καθώς και γενικός γραμματέας του Υπουργείου Δημόσιας Τάξης.
Ευαγγελία Πλατανιώτη

Η Ευαγγελία Πλατανιώτη (γεννημένη 9 Αυγούστου του 1994) είναι Ελληνίδα αθλήτρια της Συγχρονισμένης κολύμβησης. Συμμετείχε στους Ολυμπιακούς Αγώνες του Λονδίνου το 2012 και στους Ολυμπιακούς Αγώνες του Ρίο ντε Τζανέιρο του 2016 ως ζευγάρι με την Ευαγγελία Παπάζογλου. Τερμάτισαν στην 10η θέση.
Αντρέι Ζβιάγκιντσεφ

Ο Αντρέι Ζβιάγκιντσεφ (1964) είναι Ρώσος σκηνοθέτης και σεναριογράφος.
Mega Man 4

To Mega Man 4 (γνωστό στην Ιαπωνία ως Rockman 4: Aratanaru Yabō!!, ιαπωνικά: ロックマン4 新たなる野望!!, χέπμπορν: "Rokkuman Fō Aratanaru Yabō!!") είναι ένα βιντεοπαιχνίδι πλατφόρμας δράσης, που αναπτύχθηκε από την Capcom και κυκλοφόρησε από την ίδια στην Ιαπωνία και τη Βόρεια Αμερική, και τη Nintendo, στην Ευρώπη, για το NES. Ουσιαστικά, είναι το τέταρτο παιχνίδι της ορίτζιναλ σειράς "Mega Man", το οποίο κυκλοφόρησε για πρώτη φορά το 1991. 

Η ιστορία του παιχνιδιού λαμβάνει χώρα μετά τον θάνατο του Dr. Wily, με τη γη να έρχεται αντιμέτωπη με μια νέα απειλή, τον μυστήριο επιστήμονα, ονόματι Dr. Cossack και τους οχτώ Robot Masters του. Ο Dr. Light, φοβούμενος για τη γη, στέλνει ξανά τον Mega Man να τη σώσει. Το gameplay και το platforming παραμένουν ίδια, όπως στα τρία πρώτα παιχνίδια της σειράς, στα οποία ο παίχτης πρέπει να περάσει πίστες. Μία κύρια προσθήκη στο οπλοστάσιο του χαρακτήρα είναι το New Mega Buster, ένα αναβαθμισμένο και ισχυρό κανόνι. Η εταιρεία ανάπτυξης, θεωρούσε πως αυτή η προσθήκη θα άλλαζε την αίσθηση του παιχνιδιού στους παίχτες.

Παρόλο που το παιχνίδι έλαβε θετικές κριτικές κατά τις αρχές της δεκαετίας του 1990, θεωρείται σήμερα ότι αντιπροσωπεύει την κατιούσα που έλαβε η σειρά, μετά τα πρώτα τρία παιχνίδια της. Ενώ και η νέα προσθήκη όπλου, θεωρήθηκε περιττή. Ωστόσο, το βιντεοπαιχνίδι επανακυκλοφόρησε στην Ιαπωνία για το PlayStation, PlayStation Network και τα κινητά τηλέφωνα, καθώς και στη Βόρεια Αμερική στην Mega Man Anniversary Collection. Παγκόσμια κυκλοφόρησε ξανά για τις κονσόλες της Nintendo, Wii, Nintendo 3DS και Wii U.
Αστρονομικό Κέντρο της Αραγωνίας

μικρογραφία|250x250εσ|Ηλιοβασίλεμα στο Τεχνολογικό Πάρκο της Walqa
Το Αστρονομικό Κέντρο της Αραγωνίας είναι ένα πλανητάριο και αστεροσκοπείο της περιοχής της Αραγωνίας στην Ισπανία, που επιδιώκει την μελέτη του Σύμπαντος και των ουράνιων σωμάτων. Βρίσκεται κοντά στην πόλη Ουέσκα, στο "Τεχνολογικό Πάρκο της Walqa".

Το Αστρονομικό Κέντρο της Αραγωνίας ιδρύθηκε το 2012 με σκοπό την διάδοση της γνώσης για την επιστήμη και την αστρονομία και να αποτελέσει ταυτόχρονα μια εναλλακτική πολιτιστικής αναψυχής.

Αποτελεί επίσης έδρα του Αστρονομικού Συλλόγου της Ουέσκας και του Δικτύου των Οργανισμών της Αραγωνίας.
Μίμης Βιτσώρης

Ο Δημήτρης ή Μίμης Βιτσώρης (1902-1945) ήταν Έλληνας ζωγράφος και γλύπτης.
Stunt Race FX

Το Stunt Race FX (γνωστό στην Ιαπωνία ως Wild Trax, ιαπωνικά: ワイルドトラックス, χέπμπορν: "Wairudo Torakkusu") είναι ένα 3D-racing βιντεοπαιχνίδι με καρτούν-στυλ, που κυκλοφόρησε από τη Nintendo, για το SNES, 1994, και αναπτύχθηκε από την ίδια εταιρεία, με τη συνδρομή της Argonaut Software. Το "Stunt Race FX", ήταν το δεύτερο βιντεοπαιχνίδι στο οποίο χρησιμοποιήθηκε το 3D-centric Super FX powered GSU-1. Το παιχνίδι έλαβε ανάμικτες και καλές κριτικές, ενώ έως και το 1998, είχε πουλήσει πάνω από ένα εκατομμύρια αντίτυπα.
Η Φωτεινή της Νύχτας

μικρογραφία|Χαρτονένια φιγούρα της Φωτεινής
Η Φωτεινή της Νύχτας (ισπανικά: "Clara de noche" ή "Clara... de noche") είναι κόμικ σε σενάριο των Αργεντινών Κάρλος Τρίγιο και Εδουάρδο Μάικας και σχέδιο του Ισπανού Γιόρδι Μπερνέτ, το οποίο συνδυάζει το χιούμορ με το ερωτικό στοιχείο. Πρωταγωνίστρια της σειράς, είναι η ομώνυμη, αθώα πόρνη, η οποία μέσω της δουλειάς της συναντάει παράξενους πελάτες. Παράλληλα, μεριμνά για τον μικρό της γιο, τον Παυλάκη (Pablito στο πρωτότυπο), ο οποίος βασανίζεται από την άγνωστη ταυτότητα του πραγματικού του πατέρα.

"Η Φωτεινή της Νύχτας" έκανε την εμφάνισή της το 1992 στο ισπανικό σατιρικό περιοδικό "El Jueves" και σταμάτησε το 2016, μετά από 1243 δισέλιδες ιστορίες. Στην Αργεντινή δημοσιευόταν στο ένθετο "No" της εφημερίδας "Página/12". Έχει μεταφραστεί σε διάφορες γλώσσες, μεταξύ των οποίων τα γαλλικά, τα ιταλικά και τα γερμανικά. Στην Ελλάδα, αρκετές ιστορίες εμφανίστηκαν στις σελίδες του περιοδικού "9" και αργότερα συγκεντρώθηκαν σε αυτοτελή άλμπουμ.

Θεωρείται ένα από τα σημαντικότερα έργα των τριών δημιουργών.
Οίκος του Σλέσβιχ-Χόλσταϊν-Σόντερμπουργκ

Ο Οίκος του Σλέσβιχ-Χόλσταϊν-Σόντερμπουργκ (δανικά "Slesvig-Holsten-Sønderborg", γερμ. "Schleswig-Holstein-Sonderburg") είναι κλάδος του Οίκου του Όλντενμπουργκ, που κατείχε την ομώνυμη περιοχή. Ο δούκας του Σλέσβιχ-Χόλσταϊν-Σόντερμπουργκ είχε τον τίτλο μόνο, διότι το δουκάτο υπαγόταν στον βασιλιά της Δανίας. Το Σλέσβιχ βρισκόταν στη νότια Δανία και περιλάμβανε τις πόλεις Σόντερμπουργκ, Γκλύξμπουργκ και τις νήσους Αλς και Έρε, ενώ το Χόλσταϊν ήταν φεουδαλικά υποτελές στον βασιλιά της Γερμανίας και περιελάμβανε το Πλεν. Το δουκάτο υφίστατο το διάστημα 1564-1668 με έδρα το Σόντερμπουργκ, ενώ μετέπειτα η περιοχή διαιρέθηκε πολλές φορές διανεμόμενη σε κληρονόμους και τον 18ο αιώνα απορροφήθηκε από το διευρυμένο κράτος της Δανίας (δαν. "Helstaten").
Στεπάν Κουμπίβ

Στεπάν Κουμπίβ () (γεννηθείς στις 19 Μαρτίου 1962) είναι Ουκρανός πολιτικός, Πρώτος Αντιπρόεδρος Πρωθυπουργός της Ουκρανίας και ταυτόχρονα ο Υπουργός Οικονομικής Ανάπτυξης και Εμπορίου από τις 14 Απριλίου 2016. Επίσης είναι πρώην αναπληρωτής πρόεδρος της Εθνικής Τράπεζας της Ουκρανίας.
Ντανιέλα Κάστρο

Η Ντανιέλα Κάστρο ("Daniela Stephanie Castro Rodríguez", 17 Αυγούστου 1969 -) είναι Μεξικανή ηθοποιός και τραγουδίστρια. 

Είναι κόρη του Χαβιέρ Κάστρο, μέλος του μουσικού γκρουπ "Οι Αδελφοί Κάστρο" ("Los Hermanos Castro") και της Μαρίας Αντονιέτας Αρεγιάνο. Έχει ένα αδελφό τον Αρτούρο Κάστρο, επίσης μέλος του γκρουπ. Η Κάστρο είναι μια από τις πιο αγαπημένες μεξικανές ηθοποιούς της τηλεόρασης στο Μεξικό.

Αισθάνθηκε έλξη για μουσική από πολύ μικρή ηλικία και γι' αυτό μπήκε στο Κέντρο Καλλιτεχνικών Σπουδών της Televisa (CEA), το οποίο την οδήγησε σε μια άλλη κατεύθυνση και κατέληξε να παίζει σε κάποια έργα σε θέατρα στο Μεξικό. 

Έχει μια χαρακτηριστική βαθιά φωνή. Το 1988 έκανε το ντεμπούτο της, στην τηλενουβέλα "Nuevo amanecer". Έχει χαρακτηριστεί επίσης ως η αγαπημένη κακιά πρωταγωνίστρια στις τηλενουβέλες.

Την δεκαετία του 1990 είχε δεσμό με τον επίσης ηθοποιό Ραούλ Αράισα, αλλά και με τον Χόρχε Κάμπος, τερματοφύλακα της εθνικής ομάδας ποδοσφαίρου του Μεξικού.

Στις 19 Ιουνίου 1999 παντρεύτηκε το Γουστάβο Ντίας Ορδάζ, εγγονό του πρώην Μεξικανού προέδρου Γουστάβο Ντίας Ορδάζ. Μαζί απέκτησαν τρία παιδιά: την Ντανιέλα (γεν. το 2000), την Αλέξα (γεν. το 2004) & τον Γουστάβο (γεν. το 2013).
Άλμπερτ Λίντκβιστ

Ο Άλμπερτ Λίντκβιστ ("λατινικό αλφάβητο : Fritz Axel Albert Lindqvist") (26 Φεβρουαρίου 1888 - 28 Μαρτίου 1961), ήταν Σουηδός πρώην πρωταθλητής της αντισφαίρισης.

Συμμετείχε στους Ολυμπιακούς Αγώνες του 1920 στην Αμβέρσα όπου στο απλό αποκλείστηκε στον πρώτο γύρο και στο διπλό μεικτό με συμπαίκτρια την Σίγκριντ Φικ επίσης στον πρώτο γύρο.
Ματς Βίλαντερ

Ο Ματς Βίλαντερ ("λατινικό αλφάβητο : Mats Wilander") γεννημένος στις 22 Αυγούστου 1964 στην Βάξιο, είναι Σουηδός πρώην πρωταθλητής της αντισφαίρισης και προπονητής. Από το 1982 έως το 1988, κέρδισε επτά τίτλους στο απλό σε τουρνουά Γκραντ σλαμ (τρεις στο Γαλλικό Όπεν, τρεις στο Αυστραλιανό όπεν και ένας στο Αμερικανικό όπεν) και έναν στο διπλό στο Γουίμπλετον. Το 1982 ήταν ο νεότερος παίκτης που είε αγωνιστεί ποτέ στο Γαλλικό όπεν.
Θωμάς Εξάρχου

Ο Θωμάς Εξάρχου (Ποντικάτες Ιωαννίνων, 1921 - Ξάνθη, 3 Νοεμβρίου 2014) ήταν Έλληνας συγγραφέας και ερευνητής της ιστορίας της Ξάνθης με πλούσιο συγγραφικό έργο.
Χάιντς Γκίντχαρτ

Ο Χάιντς Γκίντχαρτ ("λατινικό αλφάβητο : Heinz Peter Günthardt") γεννημένος στις 8 Φεβρουαρίου 1959 στην Ζυρίχη, είναι Ελβετός πρώην πρωταθλητής της αντισφαίρισης και προπονητής. Τον Απρίλιο του 1986 ήταν Νο 22 στην παγκόσμια κατάταξη της ATP.

Ο Γκίντχαρτ κέρδισε το Γουίμπλετον στο διπλό το 1985 με συμπαίκτη τον Balázs Taróczy και το μικτό διπλό Αμερικανικού όπεν το 1985 με συμπαίκτρια την Μαρτίνα Ναβρατίλοβα. Ήταν πρώτος στο διπλό του Γαλλικού όπεν το 1981 και στο μεικτό το 1984.

Στους Ολυμπιακούς Αγώνες του 1988 στην Σεούλ συμμετείχε μόνο στο διπλό αντρών όπου με συμπαίκτη τον Γιάκομπ Χλάσεκ αποκλείστηκαν στον δεύτερο γύρο.

Στο κύπελλο Ντέιβις αγωνίστηκε για την Ελβετία σε 15 διοργανώσεις από το 1976 έως το 1990 με ρεκόρ 36 νίκες και 28 ήττες, το 1982, 1983, 1986 ήταν φιναλίστ στην Ευρωπαϊκή ζώνη και πρώτος το 1987.

Ήταν προπονητής της Στέφι Γκραφ από τις αρχές του 1992 μέχρι τον Ιούλιο του 1999, και έπειτα εργάστηκε με την Έλενα Ντόκιτς και την Τζένιφερ Καπριάτι. Από τον Φεβρουάριο έως τον Νοέμβριο του 2010 ήταν προπονητής της Άνα Ιβάνοβιτς.
Σίγκριντ Φικ

Η Σίγκριντ Φικ ("λατινικό αλφάβητο : Sigrid Fick") (Ελσίνκι 28 Μαρτίου 1887 - 4 Στοκχόλμη Ιουνίου 1979), ήταν Φινλανδή, από το 1910 Σουηδή, πρωταθλήτρια και Ολυμπιονίκης της αντισφαίρισης. 

Στην καριέρα της, από το 1910 έως το 1933, έχει κατακτήσει στο πρωτάθλημα Σουηδίας 56 πρωταθλήματα , 22 στο απλό, 12 σε ανοιχτό γήπεδο και 10 σε κλειστό γήπεδο.

Στους Ολυμπιακούς αγώνες του 1912 στην Στοκχόλμη συμμετείχε με την Σουηδία. Στο απλό σε ανοιχτό γήπεδο αποκλείστηκε στον πρώτο γύρο ενώ στο απλό σε κλειστό γήπεδο κατέλαβε την τέταρτη θέση. Στο διπλό σε κλειστό γήπεδο με συμπαίκτρια την Λίλι Στρόμπεργκ-φον Έσεν κατέλαβαν την τρίτη θέση και το χάλκινο μετάλλιο. Στο μεικτό με συμπαίκτη τον Γκούναρ Σέτεργουολ κατέλαβαν την δεύτερη θέση και το αργυρό μετάλλιο.

Στους Ολυμπιακούς αγώνες του 1920 στην Αμβέρσα συμμετείχε πάλι με την Σουηδία. Στο απλό κατέλαβε την τέταρτη θέση ενώ στο μεικτό και στο διπλό γυναικών αποκλείστηκε από τον πρώτο γύρο.

Στους Ολυμπιακούς αγώνες του 1924 στο Παρίσι συμμετείχε εκ νέου με την Σουηδία. Στο απλό αποκλείστηκε στα προημιτελικά, στο διπλό γυναικών αποκλείστηκε στον δεύτερο γύρο κι έφτασε στα προημιτελικά του μεικτού.
Έλσεμπεθ Μπρεχμ

Η Έλσεμπεθ Μπρεχμ ("δανικά : Elsebeth Brehm Jorgensen") (30 Ιουλίου 1901 – 14 Ιουλίου 1995) ήταν Δανέζα αθλήτρια της αντισφαίρισης της γυμναστικής και Δασκάλα σε σχολεία. 

Στο πρωτάθλημα Δανίας ήταν οκτώ φορές πρωταθλήτρια, στο μονό το 1921 σε κελιστό γήπεδο, το 1923, το 24 και τοα 1925 σε ανοιχτό γήπεδο, το 1927 και σε ανοιχτό και κλειστό γήπεδο, τρία πρωταθλήματα στο διπλό και πέντε στο μεικτό. 

Στους θερινούς Ολυμπιακούς Αγώνες του 1920 στην Αμβέρσα στο απλό αποκλείστηκε στον δεύτερο γύρο και στο διπλό μεικτό με συμπαίκτρια την Άμορι Χάνσεν στον πρώτο γύρο.

Στους θερινούς Ολυμπιακούς Αγώνες του 1924 στο Παρίσι στο απλό αποκλείστηκε στον πρώτο γύρο, στο διπλό με συμπαίκτρια την Άμορι Χάνσεν έχασαν στα προημιτελικά και στο μεικτό με συμπαίκτη τον Έρικ Τέγκνερ αποκλείστηκαν στον πρώτο γύρο.
Marshmello

εναλλ.=|μικρογραφία|O Marshmello το 2016
Ο Marshmello είναι Αμερικανός παραγωγός ηλεκτρονικής μουσικής και DJ. Πρώτα κέρδισε διεθνή αναγνώριση, απελευθερώνοντας remixes τραγουδιών από Jack Ü και Zedd. Το ντεμπούτο του άλμπουμ, Joytime, κυκλοφόρησε τον Ιανουάριο του 2016, αποτελούμενο από το single του Marshmello "Keep It Mello". Είναι γνωστός για τα τραγούδια "Silence", "Wolves", "Friends" και "Happier", τα οποία εμφανίζονται στο Top 30 του Billboard Hot 100.

Το δεύτερο τραγούδι του Marshmello το 2016, ένα πιστοποιημένο με λευκόχρυσο single με τίτλο "Alone" κυκλοφόρησε το Μάιο μέσω της καναδικής δισκογραφικής εταιρείας Monstercat. Έχοντας κορυφωθεί στον αμερικανικό Billboard Hot 100 με αριθμό 60, έγινε το πρώτο του single που πιστοποιήθηκε πλατινένιο στις ΗΠΑ και τον Καναδά με πάνω από ένα εκατομμύριο αντίγραφα πιστοποιημένων μονάδων. Εκείνη την χρονιά κυκλοφόρησε τρία επόμενα singles. Το 2017, μετά την απελευθέρωση singles όπως "Chasing Colors", "Twinbow" και "Moving On", ο Marshmello συνεργάστηκε με τον τραγουδιστή Khalid της R & B για να κυκλοφορήσει το "Silence" ως ενιαίο, πιστοποιημένο πλατίνα και πολυπλατίνη σε οκτώ χώρες. Επιτυγχάνοντας ένα άλλο single, ένα από τα best-selling singles του, κυκλοφόρησε μια συνεργασία με την Selena Gomez, με τίτλο "Wolves".

Το δεύτερο single του 2018, με τίτλο "Friends", κυκλοφόρησε ως συνεργασία με την τραγουδίστρια Anne-Marie. Μήνες αργότερα, το δεύτερο του άλμπουμ στούντιο, Joytime II, κυκλοφόρησε με singles "Tell Me" και "Check This Out". Η επίτευξη παρόμοιας επιτυχίας όπως το ντεμπούτο άλμπουμ με θέσεις σε τρία Billboard Charts, Joytime II, απέτυχε να εμφανιστεί σε χάρτες εκτός των Ηνωμένων Πολιτειών και αναθεωρήθηκε ως κάτω από το μέσο όρο από δημοσιεύσεις όπως το Rolling Stone και το Pitchfork. Το πιο ψηλό τραγούδι του Marshmello στο Billboard Hot 100 και στο Ηνωμένο Βασίλειο κυκλοφόρησε τον Αύγουστο με τίτλο "Happier". Ονομάστηκε από τον Forbes στην όγδοη θέση στην ετήσια κατάταξή τους από τους πιο πληρωμένους DJs του κόσμου το 2017 καθώς κέρδισε 21 εκατομμύρια δολάρια το δωδεκάμηνο πριν από τον Ιούνιο του 2017.
Σταθερή Ώρα Σρι Λάνκα

Η "Σταθερή Ώρα Σρι Λάνκας "'(SLST) είναι η επίσημη ζώνη ώρας για τη Σρι Λάνκα. Βρίσκεται 5 ώρες και 30 λεπτά μπροστά από τον GMT/UTC (UTC+05:30).

Η ώρα Σρι Λάνκα αναθεωρήθηκε για τελευταία φορά στις 15 Απριλίου 2006, για να ταιριάζει με την Σταθερή Ώρα Ινδίας, η οποία υπολογίζεται από το Παρατηρητήριο του Αλλαχαμπάντ στην Ινδία με γεωγραφικό μήκος 82.5° ανατολικά του Πρώτου Μεσημβρινού, σημείο αναφοράς για την GMT.

Ολόκληρη η χώρα μοιράζεται την ίδια ώρα. Από το 1880, η ώρα Κεϋλάνης ή Σρι Λάνκα κυμαινόταν μεταξύ των ζωνών ώρας UTC+05:30 και UTC+06:30.

Το 1880, η ζώνη ώρας ήταν η UTC+05:30. Κατά τη διάρκεια του Β΄ Παγκοσμίου Πολέμου, τον Ιανουάριο του 1942, όταν οι Ιάπωνες ήταν στα πρόθυρα της εισβολής στη Κεϋλάνη, η ώρα μετατοπίστηκε στην ζώνη ώρας UTC+06:00. Τον Σεπτέμβριο του 1942, η ώρα μετατοπίστηκε στην ζώνη ώρας UTC+06:30.

Όταν ο Πόλεμος τελείωσε το 1945, η Κεϋλάνη επανήλθε στην ζώνη ώρας UTC+05:30, όπως και η Ινδία. Αλλά το Μάιο του 1996, η ζώνη ώρας μετατοπίστηκε στην GMT+06:30, κατά την διάρκεια σοβαρής έλλειψης ηλεκτρισμού στη Σρι Λάνκα. Η ζώνη ώρας άλλαξε στην UTC+06:00 τον Οκτώβριο του 1996, και τον Απρίλιο του 2006 η ώρα άλλαξε στην ζώνη ώρας GMT+05:30. Με την αλλαγή της ζώνης ώρας, η κυβέρνηση ελπίζει να φέρει το νησί σε γραμμή με την Ινδία. Ο Σερ Άρθουρ Κ. Κλαρκ, ο οποίος ζούσε στη Σρι Λάνκα, διαμαρτυρήθηκε για την αλλαγή, λέγοντας ότι θα κάνει τη ζωή ενοχλητικό για τον καθένα που έχει σχέσεις με τον υπόλοιπο κόσμο.

Επί του παρόντος, η Σρι Λάνκα δεν ακολουθεί τη θερινή ώρα, αν και χρησιμοποιήθηκε κατά τη διάρκεια του Β' Παγκοσμίου Πολέμου.
Έρικ Τέγκνερ

Ο Έρικ Τέγκνερ ("δανικά :Erik Tegner") (Μπανγκόκ, Ταϊλάνδη, 29 Οκτωβρίου 1896 - Ρέντινγκ, Ηνωμένο Βασίλειο, 9 Σεπτεμβρίου 1965) ήταν Δανός αθλητής της αντισφαίρισης.

Πήρε μέρος στο Παγκόσμιο πρωτάθλημα σε σκληρό γήπεδο το 1920, 1921,1922, και 1923. Το 1921 Κέρδισε το Παγκόσμιο πρωτάθλημα σε κλειστό γήπεδο με συμπαίκτρια την Έλσεμπεθ Μπρεχμ, και ήταν φιναλίστ στον τελικό του διπλού των αντρών. Κέρδισε έξι πρωταθλήματα Δανίας, ένα στο μονό, ένα στο μεικτό, και τέσσερα στο διπλό. Έπαιξε το Γουίμπλετον το 1920, χάνοντας στο δεύτερο γύρο.

Με την Δανία αγωνίστηκε στο κύπελλο Ντέιβις το 1921, 1922, 1923 και το 1924 με ρεκόρ 2 νίκες και 10 ήττες. Το 1921 ήταν στα ημιτελικά και το 1922 στα προημιτελικά του Παγκοσμίου.

Στους θερινούς Ολυμπιακούς Αγώνες του 1920 στην Αμβέρσα στο απλό αποκλείστηκε στον δεύτερο γύρο και στο διπλό μεικτό με συμπαίκτρια την Άμορι Χάνσεν ήταν τέταρτοι.

Στους θερινούς Ολυμπιακούς Αγώνες του 1924 στο Παρίσι στο απλό αποκλείστηκε στον δεύτερο γύροι. Στο διπλό με συμπαίκτη τον Έινερ Ούλριχ αποκλείστηκαν στον τρίτο γύρο και στο μεικτό με συμπαίκτρια την Ελίζαμπεθ Μπρεχμ αποκλείστηκαν στον πρώτο γύρο.
Μετζλίς των Τατάρων της Κριμαίας

Το κτίριο της Μετζλίς στην [[Συμφερόπολη|Συμφερούπολη]] έχει κατασχεθεί από τις ρωσικές αρχέςΗ Μετζλίς των Τατάρων της Κριμαίας (Ταταρικά της Κριμαίας: Къырымтатар Миллий Меджлиси, Qırımtatar Milliy Meclisi, Ουκρανικά: Меджлiс Кримськотатарського Народу, Medzhlis Krims'kotatars'koho Narodu, Ρωσικά: Меджлис крымскотатарского народа, Medzhlis Krimskotatarskogo Naroda) είναι το ανώτατο εκτελεστικό-εκπροσωπευτικό σώμα των Τατάρων της Κριμαίας στην περίοδο ανάμεσα στις συνόδους του Κουρουλτάι των Τατάρων της Κριμαίας. 

Η Μετζλίς είναι ίδρυμα-μέλος της Πλατφόρμας Ευρωπαϊκής Μνήμης και Συνείδησης της Ευρωπαϊκής Ένωσης. 

Η Μετζλίς τέθηκε εκτός νόμου από τη Ρωσία το 2016 (για "τη χρήση προπαγάνδας από την επιθετικότητα και το μίσος προς τη Ρωσία, την υποκίνηση εθνοτικού εθνικισμού και του εξτρεμισμού στην κοινωνία") και αναφέρεται ως μια εξτρεμιστική οργάνωση, αφού η Ρωσία είχε αποκτήσει τον πλήρη έλεγχο της Κριμαίας μετά την προσάρτηση της Κριμαίας από την Ρωσία το 2014.
Neoplan Centroliner

Το Neoplan Centroliner είναι αστικό λεωφορείο χαμηλού δαπέδου της Neoplan, το οποίο κατασκευάζοταν από το 1997 μέχρι και το 2009 στο εργαστάσιο της πόλης Πλάουεν, της Γερμανίας.

Τα μοντέλα του Centroliner αποτελούνται από μίντιμπας, κανονικά και αρθρωτά λεωφορεία ενός ορόφου και ένα διώροφο τριαξωνικό. Τα κανινικά έχουν είτε 1, είτε 2, είτε 3 πόρτες, ενώ τα αρθρωτά έχουν είτε 2, είτε 3, είτε 4 πόρτες.
Ντόναλντ Σάδερλαντ

Ο Ντόναλντ Σάδερλαντ ("Donald McNichol Sutherland", 17 Ιουλίου 1935) είναι Καναδός ηθοποιός.
Ραφαήλ Λέμκιν

Ο Ραφαέλ Λέμκιν, (24 Ιουνίου 1900 - 28 Αυγούστου 1959) ήταν Πολωνός νομικός, εβραϊκής καταγωγής

Ο όρος "γενοκτονία" αποτελεί ένα νέο όρο που δημιουργήθηκε μετά το τέλος του Β’ παγκοσμίου Πολέμου από τον πολωνοεβραίο Ραφαήλ Λέμκιν  (Raphael Lemkin) καθηγητή  του Πανεπιστημίου του Γέιλ για να περιγράψει το έγκλημα της μαζικής εξόντωσης των Εβραίων από τους Ναζί κατά τη διάρκεια του  πολέμου.  O όρος αναδείχθηκε και καθιερώθηκε λίγο πριν από τη Δίκη της Νυρεμβέργης. Αποτέλεσε ομόφωνη Σύμβαση ΟΗΕ του 1948 "«για την Πρόληψη και Καταστολή του Εγκλήματος της Γενοκτονίας» "και από το 1951 τέθηκε σε ισχύ στο πλαίσιο του διεθνούς δικαίου. 

Ο Λέμκιν είχε αρχίσει να ασχολείται με εγκλήματα τύπου γενοκτονίας από τη δεκαετία του 1930, χωρίς να χρησιμοποιεί ακόμα αυτόν τον όρο. Η σφαγή περίπου 3.000 Ασσυρίων Χριστιανών από το Ιρακινό κράτος τον Αύγουστο του 1933, σε συνδυασμό με τις μνήμες των σφαγών Αρμενίων, Ασσυρίων και Ελλήνων από τους Τούρκους μεταξύ 1914 και 1924, ώθησαν τον Λέμκιν να κάνει μια εκστρατεία για την ανάπτυξη διεθνούς δικαίου που θα βοηθούσε στην πρόληψη των γενοκτονιών. Αρχικά χαρακτήρισε αυτές τις πράξεις ως "πράξεις βαρβαρότητας" σε μια σχετική πρότασή του στο Νομικό Συμβούλιο της Κοινωνίας των Εθνών το 1933, η οποία δεν είχε επιτυχία. Αργότερα κατονόμασε την Οθωμανική Αυτοκρατορία για την πρακτική της απομάκρυνσης των παιδιών από τις οικογένειές τους με σκοπό την ανατροφή τους από άλλες πληθυσμιακές ομάδες διαφορετικής φυλής, εθνότητας, θρησκείας. Είχε αρχίσει να επεξεργάζεται έναν νομικό ορισμό των σχετικών εγκλημάτων, από τις αρχές της δεκαετίας του 1940, ενώ ακόμα οι διώξεις κατά των Εβραίων δεν ήταν πολύ γνωστές στον Δυτικό κόσμο λόγω του συνεχιζόμενου πολέμου. Ενώ στον ΟΗΕ γινόταν η συζήτηση για την επιλογή ενός αποδεκτού όρου, τον Αύγουστο του 1946 ο Λέμκιν έγραψε στην εφημερίδα New York Times:Η Γενοκτονία δεν είναι καινούργιο φαινόμενο ούτε έχει αγνοηθεί εντελώς στο παρελθόν. [...] Οι σφαγές των Ελλήνων και των Αρμενίων από τους Τούρκους προκάλεσαν διπλωματική δράση χωρίς τιμωρία.Προκειμένου να πιέσει για την αναγνώριση του εγκλήματος της γενοκτονίας από τον ΟΗΕ, ο Λέμκιν αναφερόταν επίσης σε άλλες περιπτώσεις μαζικών κρατικών διώξεων, όπως αυτή των Εβραίων από την Τσαρική Ρωσία και των Αρμενίων και Χριστιανών των Βαλκανίων υπό τουρκική διοίκηση.

Ο Λέμκιν είχε ξεκινήσει τη συγγραφή μιας "Ιστορίας των γενοκτονιών", η οποία παρέμεινε ανολοκλήρωτη. Σε αυτή πραγματευόταν ως περιπτώσεις γενοκτονιών τους διωγμούς των Χριστιανών στη Ρωμαϊκή Αυτοκρατορία, των Εβραίων της Ευρώπης κατά το Μεσαίωνα, την εξολόθρευση των ιθαγενών από αποίκους και, αναφορικά με τις ελληνοτουρκικές συγκρούσεις, αφενός τη σφαγή της Χίου από τους Οθωμανούς και αφετέρου τις σφαγές Τούρκων από Έλληνες κατά τη Μικρασιατική εκστρατεία.
Ο Αρχάριος

Το Ο Αρχάριος (πρωτότυπος τίτλος: Rushmore) είναι μία αμερικανική δραματική κωμική ταινία του 1998, σε σκηνοθεσία Γουές Άντερσον. Το σενάριο γράφτηκε από τον ίδιο τον σκηνοθέτη, σε συνεργασία με τον Όουεν Γουίλσον, που συνεργάζονται για δεύτερη φορά. Πρωταγωνιστούν οι Τζέισον Σουόρτσμαν, Μπιλ Μάρεϊ και Ολίβια Γουίλιαμς. Η πλοκή της ταινίας αφορά έναν εκκεντρικό μαθητή λυκείου, ο οποίος σπαταλά όλο του τον χρόνο σε εξωσχολικές δραστηριότητες, έχοντας τις χαμηλότερες επιδόσεις στο ιδιωτικό σχολείο, που πηγαίνει, το Rushmore.

Η ταινία έπαιξε σημαντικό ρόλο τόσο στην καριέρα του Άντερσον και του Σβάρτσμαν, όσο και του Μπιλ Μάρει, όπου ανανεώθηκε, αποκτώντας και τον σεβασμό του ανεξάρτητου αμερικανικού κινηματογράφου. Στα Ανεξάρτητα Βραβεία Spirit, η ταινία έλαβε βραβείο Καλύτερης Σκηνοθεσίας, καθώς και Καλύτερου Β' Ανδρικού Ρόλου, για τον Μάρει. Με τον τελευταίο να λαμβάνει και μία υποψηφιότητα στις Χρυσές Σφαίρες, στην κατηγορία του Καλύτερου Β' Ανδρικού Ρόλου σε ταινία. 

Η εν λόγω ταινία θεωρείται από τις πιο έξοχες δουλειές του Γουές Άντερσον, ενώ πολλοί ήταν οι κριτικοί που ονόμασαν ως την καλύτερη ταινία της δεκαετίας του 1990. Το 2016, η ταινία εισήχθη στο National Film Registry, από τη Βιβλιοθήκη του Κογκρέσου, ως «πολιτιστικά, ιστορικά, ή αισθητικά σημαντική».
Μίχιελ φαν Μίρεφελντ

Ο Μίχιελ φαν Μίρεφελντ (ολλανδικά: Michiel Janszoon van Mierevelt, συχνά αναγραφόμενος και συντομογραφικά Michiel Jansz.) ήταν Ολλανδός ζωγράφος και σχεδιαστής της Χρυσής Ολλανδικής Εποχής στη ζωγραφική, ο οποίος ειδικευόταν στην προσωπογραφία.
Χάραλντ Γκρενσκ

Ο Χάραλντ Γκρενσκ, υποτελής βασιλιάς του Βέστφολντ ήταν γιος του Γκούντροντ Μπζόρνσον ενός από τους εγγονούς του Χάραλντ Χορφάγκρε ο οποίος ήταν επίσης βασιλιάς του Βέστφολντ. Το προσωνύμιο "Γκρένσκ" το πήρε πιθανότατα λόγω της περιοχής που γεννήθηκε και μεγάλωσε το Νορβηγικό Γκρένλαντ. Ο Χάραλντ Γκρένσκ ήταν μόλις 11 ετών όταν ο πατέρας του σκοτώθηκε από τον Χάραλντ Γκράφελντρ και τους υπόλοιπους γιους της Γκούνχιλντ.
Στην συνέχεια δραπέτευσε στην Σουηδία όπου ενώθηκε με τον ισχυρό ευγενή Σκαγκούλ Τόστε σε εκστρατείες εναντίον των Βίκινγκ στην Βαλτική Θάλασσα. 

Όταν οι γιοι της Γκούνχιλντ εξορίστηκαν ο Χάραλντ ακολούθησε στην Νορβηγία τον Χάακον Σίγκουρντσον ο οποίος κυβέρνησε στο Βέστφολντ και στο Άγκντερ ως τοπικός βασιλιάς υποτελής του Χάραλντ Α΄ της Δανίας, παντρεύτηκε την Άστα Γκούντμπραντσνταττερ, κόρη του Γκούντμπραντ Κούλα.

Εγκατέλειψε στην συνέχεια την σύζυγο του για να γίνει ερωμένος της Σίγκριντ της Αγέρωχης της πλούσιας χήρας του Ερρίκου του Νικηφόρου πρώτου βασιλιά της Σουηδίας. Η Σίγκριντ ύστερα από έναν δείπνο τον δολοφόνησε με φωτιά μαζί με άλλους ερωμένους της.

Η χήρα του Άστα γέννησε γιο τον Όλαφ τον μετέπειτα Όλαφ Β΄ της Νορβηγίας, στην συνέχεια παντρεύτηκε σε δεύτερο γάμο της τον Σίγκουρντ Σιρ βασιλιά του Ριντζέρικ.
Δεν υπάρχουν περισσότερες πηγές σχετικά με τον Χάραλντ Γκρένσκ παρά μονάχα η σύνδεση του με τον Άγιο Όλαφ ως πατέρα του. Ο Σνόρρι Στούρλουσον αναφέρει ότι ήταν βασιλιάς του Βέστφολντ αλλά σύγχρονοι ιστορικοί αμφισβητούν ακόμα και την ύπαρξη του ως ιστορικό πρόσωπο.
Σίγκουρντ Σιρ

Ο Σίγκουρντ Σιρ ("Sigurðr Sýr", ... - π. 1018) ήταν τοπικός βασιλιάς της Νορβηγίας από τον Οίκο του Χορφάγκρε σε μια τοπική περιοχή στο Μπούσκερουντ, σχετίζεται με τους βασιλείς Χάραλντ Χορφάγκρε και Όλαφ Β΄ της Νορβηγίας. Με τον γάμο του με την Άστα Γκούντμπραντσνταττερ μετά τον θάνατο του πρώτου συζύγου της Χάραλντ Γκρενσκ ο Σίγκουρντ Σιρ έγινε ο θετός πατέρας του βασιλιά Όλαφ και ο πατέρας του Χάραλντ Γ΄ της Νορβηγίας. 
Η παραδοδιακή άποψη η οποία κυριαρχεί βάση των πληροφοριών οι οποίες μας παρέχονται από τα Ισλανδικά ποιήματα και τα Σάγκας του Σνόρρι Στούρλουσον ήταν ότι ο Σίγκουρντ Σιρ ήταν δισέγγονος του ιδρυτή του Νορβηγικού βασιλείου Χάραλντ Χορφάγκρε μέσω του Σίγκουρντ Ράιζ, νόθου γιου του Χάραλντ Χορφάγκρε με μια Σαάμι ερωμένη του. 
Οι ίδιες πηγές αναφέρουν ότι ο πατέρας του Σίγκουρντ Σιρ Χάλφνταν ήταν εγγονός του Χάραλντ Χορφάγκρε. Δεν υπάρχουν όμως ιστορικές αποδείξεις γι'αυτή την συσχέτιση και οι ιστορικοί έχουν αμφιβολίες επειδή πολλές πληροφορίες των Σάγκας είναι κατασκευασμένες αργότερα για να νομιμοποιηθούν οι βασιλείς. 
Σύμφωνα με τον Σνόρρι Στούρλουσον "ήταν συνετός και ταπεινός άνθρωπος παρά τα πλούτη του με αγροκτήματα τεράστιων εκτάσεων, κυβέρνησε με σοφία και ειρήνη". Το προσωνύμιο "Σιρ" σύμφωνα με την αρχαία Νορβηγική γλώσσα σχετίζεται με τον χοίρο, ο συγγραφέας Πέτρος Ανδρέας Μουνκ (1810 - 1863) αναφέρει ότι προήλθε από την φράση "αυτός που σκάβει για να βρει ρίζες στο έδαφος", ο Σνόρρι Στούρλουσον λέει αντίστοιχα ότι πιθανότατα ήταν κάποιος τιμητικός τίτλος. 
Ο Σίγκουρντ Σιρ σύμφωνα με τον Σνόρρι Στούρλουσον βαπτίστηκε χριστιανός μαζί με την σύζυγο του (998) όταν ο Νορβηγός βασιλιάς Όλαφ Τρίγκβασον ήρθε να επιβάλει την χριστιανική θρησκεία στο Μπούσκερουντ στο οποίο ήταν ο ίδιος τοπικός βασιλιάς. Δεν είχε ο ίδιος προσωπικές φιλοδοξίες αλλά είχε παίξει σημαντικό πολιτικό ρόλο, υποστήριξε σημαντικά τον θετό του γιο Όλαφ στις φιλοδοξίες του, κατόρθωσε να πετύχει την υποστήριξη των τοπικών βασιλέων της Νορβηγίας να βοηθήσουν τον Όλαφ στις προσπάθειες του να δημιουργήσει έναν ισχυρό Νορβηγικό στρατό.
Τόρμπεν Ούλριχ

Ο Τόρμπεν Ούλριχ ("δανικά: Torben Ulrich"), γεννημένος στις 4 Οκτωβρίου 1928, είναι Δανός συγγραφέας, μουσικός, σκηνοθέτης, ποιητής, ηθοποιός, ζωγράφος, κριτικός και πρώην αθλητής της αντισφαίρισης. Είναι ο πατέρας του ντράμερ των Metallica, Λαρς Ούλριχ. 

Γεννήθηκε στις 4 Οκτωβρίου 1928, στην Κοπεγχάγη, στη Δανία, ήταν γιος της Ούλα Μέγιερ και του Άινερ Ούλριχ πρωταθλητών της αντισφαίρισης, αδελφός του είναι ο Τζόργκεν Ούλριχ.
Buddy ταινία

Buddy ταινία (γνωστό και ως buddy movie) ονομάζεται ένα κινηματογραφικό είδος, στο οποίο πρωταγωνιστούν δύο (καμιά φορά και παραπάνω) άτομα —συχνότερα άντρες. Συνήθως, οι δύο αυτοί πρωταγωνιστές έχουν αρκετές διαφορές στον χαρακτήρα, το οποίο κιόλας δημιουργεί διαφορετικές δυναμικές επί της οθόνης. Άλλες διαφορές που μπορεί να έχουν είναι, παραδείγματος χάριν, εθνικές. Συνηθέστερα αυτό το είδος χρησιμοποιείται στον αμερικανικό κινηματογράφο και σε αντίθεση με άλλα είδη, άντεξε στον 20 αιώνα, χρησιμοποιώντας διαφορετικά ζευγάρια και θέματα. Πολύ συχνά το εν λόγω είδος συνυπάρχει με είδη όπως δράσης, κωμωδίες και ταινίες δρόμου, ενώ σε πολλές περιπτώσεις οι δύο πρωταγωνιστές είναι αστυνομικοί. 

Το είδος αυτό ξεκίνησε ουσιαστικά τη δεκαετία του 1930, στον αμερικανικό κινηματογράφο, όταν και υπήρξαν τα πρώτα πολύ γνωστά κινηματογραφικά ντουέτα, όπως το Λόρελ και Χάρντι και το Άμποτ και Κοστέλο, ενώ ήδη στην επόμενη δεκαετία είχε γίνει ένα δημοφιλέστατο είδος. Υπό αυτή τη φύση συνεχίστηκε έως και τη δεκαετία του 1960, ενώ κατά την προηγούμενη δεκαετία και αυτή του 1970, η φύση του είχε πιο κοινωνικό χαρακτήρα. Από το 1980, το είδος αρχίζει και χρησιμοποιείται με ταινίες δράσης. Ενώ κατά τις επόμενες δεκαετίες υπήρξαν και νέες προσεγγίσεις στο είδος.

Μερικές από τις πιο χαρακτηριστικές buddy ταινίες με κωμικό χαρακτήρα, σίγουρα είναι το "Χοντρός-Λιγνός στη Λεγεώνα των Ξένων" (1939), το "The Blues Brothers" (1980), το "Trading Places" (1983) και το "Ο Ηλίθιος και ο Πανηλίθιος" (1994). Στο είδος δράσης, χαρακτηριστικές, μπορούν να θεωρηθούν το "Beverly Hills Cop" (1984), το "Φονικό Όπλο" (1987) και το "Rush Hour" (1998). Το είδος αυτό είναι επίσης πολύ διαδεδομένο και σε ταινίες κινουμένων σχεδίων, μεταξύ των πιο χαρακτηριστικών το "Toy Story" (1995), το "Σρεκ" (2001), το "Μπαμπούλας Α.Ε." (2001) και το "Ζωούπολη", το οποίο παρεμπιπτόντως έχει ως πρωταγωνιστές ένα θηλυκό κι ένα αρσενικό.
Σίγκριντ η Υψηλή

Η Σίγκριντ η Υψηλή ή Σίγκριντ Στοράντα εμφανίζεται σε διάφορα Νορβηγικά Σάγκας ως σύζυγος αρχικά του πρώτου Σουηδού βασιλιά Ερρίκου του Νικηφόρου και στην συνέχεια σύζυγος του Σβεν Α΄ της Δανίας. Οι πληροφορίες για την ίδια παρέχονται πολλούς αιώνες μετά από την εποχή της και θεωρούνται αναξιόπιστες, η μορφή της εμφανίζονται στα μετέπειτα Ισλανδικά Σάγκας ενώ σύγχρονοι συγγραφείς όπως ο Αδάμ της Βρέμης και ο Θιετμάρ του Μέρσεμπουργκ αναφέρουν ότι ο Σβεν παντρεύτηηκε μια Πολωνή πριγκίπισσα την Σβιετοσλάβα. Ο Σνόρρι Στούρλουσον δίνει αντικρουόμενες πληροφορίες, μερικές φορές αναφέρει ότι ο Σβεν παντρεύτηκε την Σίγκριντ την Υψηλή, άλλοτε αναφέρει ότι παντρεύτηκε την Γκούνχιλντ του Βεντέν.
Είναι ασαφές σύμφωνα με τις πληροφορίες που δίνουν τα Σάγκας αν πρόκειται για ένα ιστορικό πρόσωπο ή πολλά ιστορικά πρόσωπα συγχωνευμένα σε ένα, μετέπειτα ιστορικοί όπως η Μπιρζίτα Φριτζ (γεν. το 1935) αναφέρουν ότι οι Σκανδιναβικές πηγές είναι αναξιόπιστες και ότι η Σίγκριντ ήταν μυθικό πρόσωπο.
Ο Σνόρρι Στούρλουσον περιγράφει την Σίγκριντ σαν όμορφη και εκδικητική γυναίκα, κόρη του Σκογκούλ-Τοστί ενός πανίσχυρου Σουηδού ευγενή. Μετά την χηρεία της με τον Ερρίκο τον Νικηφόρο απέκτησε τεράστιες εκτάσεις από εδάφη στα οποία ζούσε μαζί με τον γιο της Όλαφ Σκότκονουνγκ, ο Χάραλντ Γκρένσκ βασιλιάς του Νορβηγικού Βέστφολντ ζήτησε το χέρι της αλλά αυτή τον παγίδευσε και τον θανάτωσε σε ένα γεύμα μαζί με άλλους ερωμένους της. Το γεγονός αυτό έδωσε στην Σίγκριντ το προσωνύμιο της.
Τρανσφεμινισμός

Τρανσφεμινισμός (ή και τρανς φεμινισμός) ονομάζεται ο όρος που έχει αποδώσει η ακτιβιστής και ακαδημαϊκός Έμι Κογιάμα "στο κίνημα των τρανς γυναικών, για την ελευθερία όλων των γυναικών και παραπέρα". Η Κογιάμα αναφέρει ότι το εν λόγω κίνημα είναι ανοιχτό και για άλλα queer και ίντερσεξ άτομα, καθώς και για τρανς άνδρες, μη τρανς άνδρες (cisgender), μη τρανς γυναίκες (cisgender), όπως επίσης και σε όλα τα άτομα που υποστηρίζουν την ανάγκη των τρανς γυναικών ή ατόμων, όπου η υποστήριξη αυτών των δικαιωμάτων τους βοηθά και για τη δική τους απελευθέρωση. Ο τρανσφεμινισμός ορίζεται γενικότερα ως «μία προσέγγιση του φεμινισμού, η οποία προέρχεται από τρανς πολιτικούς».

Παρά τη νεαρή φύση του ορισμού, η ιδέα του τρανς φεμινισμού, υπήρξε ήδη από το δεύτερο κύμα, σε πολλές μορφές, ειδικότερα από κάποιους στοχαστές όπως η Σάντι Στόουν, η οποία είχε σημαντικότατο ρόλο στις τρανς μελέτες, καθώς, επίσης, και η Σίλβια Ριβέρα, μία διαδηλώτρια του Stonewall και ιδρυτής του Street Transvestite Action Revolutionaries. Το 2006, κυκλοφόρησε το πρώτο βιβλίο, που αφορά καθαρά τον τρανσφεμινισμό, υπό τον τίτλο "Trans/Forming Feminisms: Transfeminist Voices Speak Out", της Κρίστα Σκοτ-Ντίξον, από τις εκδόσεις Sumach Press.
Κωνσταντίνος Κορνιακτός

Ο Κωνσταντίνος Κορνιακτός ή Κονστάντυ Κορνιάκτ ("Konstanty Korniakt", περ. 1517 – 1η Αυγούστου 1603) ήταν πλούσιος έμπορος της Μολδαβίας-Ρουμανίας και Πολωνίας, ελληνικής καταγωγής. Η δράση του απλωνόταν σε μεγάλο μέρος της Κεντρικής και Ανατολικής Ευρώπης. Κατά τη διάρκεια της ζωής του ήταν ο πλουσιότερος κάτοικος της πόλης του Λβιβ (Λβοφ), έχοντας στην ιδιοκτησία του ακόμα και ολόκληρα χωριά, αρκετά τον αριθμό. Τού απονεμήθηκε τίτλος ευγενείας από τον Πολωνό βασιλιά και έτσι υπήρξε ο ιδρυτής της οικογενείας ευγενών Κορνιάκτ. Εκτός από την επίσημη πολωνική μεταγραφή Korniakt, το αρχικό ελληνικό του όνομα αναφέρεται σε διάφορες πηγές παρεφθαρμένο ως Kornak, Korniak, Korniat, Korneadi, Korneades, Carneadi, Coretho, Koreto de Candia και Carinacto.
Assassin's Creed II

Το Assassin's Creed II είναι βιντεοπαιχνίδι δράσης περιπέτειας που αναπτύχθηκε από την Ubisoft Montreal και εκδόθηκε από την Ubisoft. Πρόκειται για το δεύτερο μέρος της ομώνυμης σειράς και sequel του πρώτου "Assassin's Creed" (2007). Κυκλοφόρησε για πρώτη φορά το Νοέμβριο του 2009 για τα PlayStation 3 και Xbox 360, το Μάρτιο του 2010 για τα Microsoft Windows και τον Οκτώβριο του ίδιου έτους για το OS X. 

Το παιχνίδι τοποθετείται σε μυθοπλαστικό ιστορικό υπόβαθρο και ακολουθεί την, διάρκειας αιώνων, μάχη μεταξύ των Assassins (Ασασίνων), οι οποίοι πολεμούν για την ειρήνη με την ελεύθερη βούληση, και των Knights Templars (Ναϊτών Ιπποτών), οι οποίοι επιθυμούν την ειρήνη μέσω του ελέγχου. Η ιστορία εξελίσσεται τον 21ο αιώνα και ακολουθεί την ιστορία του Desmond Miles, ο οποίος ξαναζεί τις γενετικές αναμνήσεις του προγόνου του, Ezio Auditore da Firenze. Η βασική πλοκή εξελίσσεται στην ακμή της Αναγέννησης στην Ιταλία κατά τον 15ο και τις αρχές του 16ου αιώνα. Ο Ezio ταξιδεύει στην Φλωρεντία, την Βενετία, την Τοσκάνη και το Φορλί, στην προσπάθεια ναπάρει εκδίκηση εναντίον αυτών που είναι υπεύθυνοι για την προδοσία της οικογένειάς τους. Το παιχνίδι επικεντρώνεται στην βελτίωση του παίκτη ως προς τη μάχη και τις ικανότητες κάλυψης, καθώς ο Desmond ξεκινά να αποκαλύπτει τα μυστήρια που έμειναν από μία αρχαία φυλή, γνωστή ως First Civilization, με την ελπίδα να τερματίσει τη διαμάχη μεταξύ Ασασίνων και Ναϊτών.

Το "Assassin's Creed" έλαβε κριτική αναγνώριση και επαίνους για το υπόβαθρο, την αφήγηση, τους χαρακτήρες, το σχεδιασμό του χάρτη και τα γραφικά του, αλλά και για τις βελτιώσεις του σε σχέση με το πρώτο παιχνίδι της σειράς. Ήταν το παιχνίδι με τις μεγαλύτερες πωλήσεις των ετών 2009 και 2010, πουλώντας περισσότερα από 9 εκατομμύρια κομμάτια. Γέννησε ένα follow-up, το "Assassin's Creed: Brotherhood" και το direct sequel ονόματι "Assassin's Creed: Revelations". Στις 15 Νοεμβρίου του 2016, τα τρία παιχνίδια επανακυκλοφόρησαν remastered για τα PlayStation 4 και Xbox One, σε ένα πακέτο υπό τον τίτλο "The Ezio Collection".
Τζέιμς Γκλέισερ

thumb|Η οικία όπου διέμενε ο Γκλέισερ
thumb|Η μπλε αναμνηστική πλάκα στην οικία του
Ο Τζέιμς Γκλέισερ (, 7 Απριλίου 1809 – 7 Φεβρουαρίου 1903) ήταν Άγγλος μετεωρολόγος, αεροναυτικός και αστρονόμος.
Ελίζαμπεθ Μπλάκμπερν

Η Ελίζαμπεθ Μπλάκμπερν (γενν. 26 Νοεμβρίου 1948) είναι Αυστραλο-Αμερικανή νομπελίστας και Πρόεδρος στο Salk Institute for Biological Studies. Έχει υπάρξει ερευνητής στη Βιολογία στο Πανεπιστήμιο της Καλιφόρνιας, στο Σαν Φρανσίσκο, και μελέτησε το τελομερές, μια δομή στο άκρο των χρωμοσωμάτων που προστατεύει το χρωμόσωμα. Η Μπλάκμπερν ήταν μέλος της ομάδας που ανακάλυψε και την τελομεράση, το ένζυμο που ανανεώνει το τελομερές. Για το έργο αυτό της απονεμήθηκε το 2009 το Νόμπελ Φυσιολογίας και Ιατρικής, που το μοιράστηκε με την Κάρολ Γκρέιντερ και τον Τζακ Σζόστακ. Ήταν η πρώτη νομπελίστας γεννημένη στην Τασμανία.
Access All Areas

Το Access All Areas είναι η 10η συλλογή της τραγουδίστριας Άννας Βίσση και κυκλοφόρησε τον Δεκέμβριο του 2012 σε Ελλάδα και Κύπρο από τη Sony Music. Είναι η πρώτη συλλογή της Βίσση που περιλαμβάνει τραγούδια από τα πρώτα χρόνια της πορείας της μέχρι το 2012.

Η συλλογή κυκλοφόρησε αρχικά σε 500 αριθμημένα αντίτυπα, ενώ μετά την εξάντλησή τους, η εταιρεία κυκλοφόρησε επιπλέον 750 αντίτυπα το Μάρτιο του 2013.

Η έκδοση αποτελείται από 5 CD, ενώ συνοδεύεται από ένα λεύκωμα με δημοσιευμένες και ανέκδοτες φωτογραφίες τραβηγμένες από τη φωτογράφο Christine Crokos. Το εξώφυλλο επιμελήθηκε ο Μιχάλης Καββαδίας.
Ιβ Μάιλς

Η Ιβ Μάιλς (αγγλικά: "Eve Myles", 26 Ιουλίου 1978) είναι Βρετανίδα, γεννημένη στην Ουαλία, ηθοποιός του κινηματογράφου, του θεάτρου και της τηλεόρασης. Ο πρώτος της μεγάλος ρόλος στην Ουαλία, έγινε στην τηλεόραση, όταν συμμετείχε στην ουαλόφωνη σειρά "Belonging" (2000-2009), ενώ ήδη από το 2001, έκανε την πρώτη της τηλεοπτική συμμετοχή στη βρετανική μίνι-σειρά "Tales from Pleasure Beach". Κατόπιν, το 2007, συμμετείχε στη σειρά "Torchwood", από το 2006 έως και το 2011, ο ρόλος της εκεί της έδωσε ένα BAFTA Cymru Α΄ Γυναικείου Ρόλου. 

Η Μάιλς επίσης έχει διαρκή παρουσία και στο θέατρο, έχοντας εμφανιστεί σε παραστάσεις όπως το "Το Ημέρωμα της Στρίγγλας", το Χένρι μέρος Ι και ΙΙ, το "All New People". καθώς και το "Τίτος Ανδρόνικος", από το οποίο κέρδισε κι ένα βραβείο Ian Charleson. Αν κυρίως ηθοποιός της τηλεόρασης και του θεάτρου, έχει μερικές συμμετοχές και στον κινηματογράφο της χώρας της όπως στην ταινία "A Bit of Tom Jones?" (2009). Εκτός από αυτά, η Μάιλς έχει συμμετοχές σε έργα και ως ηθοποιός φωνής, όπως στο βιντεοπαιχνίδι "Dragon Age II", καθώς και στο ραδιόφωνο.
Άινερ Ούλριχ

Ο Άινερ Ούλριχ ("δανικά : Einer Ulrich"), (6 Μαΐου 1896 - 28 Φεβρουαρίου 1969) , ήταν Δανός αθλητής της αντισφαίρισης, του ποδοσφαίρου, διαιτητής ποδοσφαίρου, και αξιωματικός του στρατού. Στην αντισφαίριση εκπροσώπησε τη Δανία στο Κύπελλο Ντέιβις και στους Ολυμπιακούς Αγώνες. 

Ο Άινερ γεννήθηκε το 1896 στην Κοπεγχάγη, ήταν Γερμανοεβραϊκής καταγωγής, γονείς του ήταν η Έλλεν και ο Aage Λούις Φράνσις Ούλριχ. Ο Άινερ αποφοίτησε το 1915 από τη σχολή Schneekloths. Στη συνέχεια φοίτησε στο Jydske Dragonregiment και κατά τη διάρκεια του Α' Παγκοσμίου πολέμου προήχθη σε βαθμό αξιωματικού.
Νήσος Σίρι

δεξιά|μικρογραφία|Νήσος Σίρι

Η Νήσος Σίρι (), είναι νησί του Περσικού Κόλπου που ανήκει στο Ιράν.

Η Νήσος Σίρι απέχει 76 χιλιόμετρα από το Μπαντάρ-ε Λενγκέχ και 50 χιλιόμετρα από το νησί Αμπού Μουσά. Είναι ένα από τα έξι νησιά της ομάδας Αμπού Μούσα (και αποτελεί μέρος της επαρχίας Χορμοζγκάν). Το μήκος του νησιού είναι 5.6 χιλιόμετρα και το πλάτος περίπου 3 χιλιόμετρα. Καλύπτει έκταση 17.33 τ.χλμ. Το υψηλότερο σημείο του νησιού είναι 33 μέτρα πάνω από το επίπεδο της θάλασσας. Όπως και τα υπόλοιπα νησιά στον Περσικό Κόλπο απολαμβάνουν ένα ζεστό και υγρό κλίμα.

Η Νήσος Σίρι ήταν η θέση μιας πλατφόρμας πετρελαίου που κάποτε καταστράφηκε από τις ναυτικές δυνάμεις των Ηνωμένων Πολιτειών κατά τη διάρκεια της Επιχείρησης Αλογάκι της Παναγίας στις 18 Απριλίου 1988. Η πλατφόρμα ανακατασκευάστηκε αργότερα, μετά τον πόλεμο. Η Επαρχία Σίρι περιλαμβάνει τα πετρελαϊκά πεδία Σιβάντ, Ντένα, Αλμπάντ, Νοσράτ, και Εσφάντ μαζί με την υπεράκτια πλατφόρμα πετρελαίου Νασρ. Το αεροδρόμιο που βρίσκεται στο νησί έχει ένα αεροδιάδρομο 2.480 μέτρων και αεροπλάνα του Ιρανικού στρατού έχουν προσγειωθεί στο νησί.

Η Ιρανική Υπεράκτια Εταιρεία Πετρελαίου έχει αναλάβει αρκετά αναπτυξιακά έργα πετρελαίου και φυσικού αερίου στο νησί, συμπεριλαμβανομένων ενός εργοστασίου αερίου 500 εκατομμυρίων δολαρίων και μια αναπτυξιακή σύμβαση για την αύξηση της παραγωγής του πεδίου Νοσράτ, με προβλεπόμενη αύξηση στην παραγωγή αργού πετρελαίου από τα 5.000 στα 16.000 βαρέλια την ημέρα. Ένα άλλο έργο για την ανακαίνιση των εγκαταστάσεων εξαγωγής αργού πετρελαίου και την κατασκευή δύο μεγάλων δεξαμενών αποθήκευσης αργού πετρελαίου, το καθένα με ικανότητα 500.000 βαρελιών έχει επίσης προγραμματιστεί.
Μπερτράν Γκασό

Ο Μπερτράν Γκασό (γεν. στο Λουξεμβούργο στις 23 Δεκεμβρίου του 1962) είναι τέως Βελγος και νυν Γάλλος παλαίμαχος οδηγός αγώνων. Από το 1989 μέχρι το 1992 και από το 1994 μέχρι το 1995 αγωνίστηκε στη Φόρμουλα 1. Έλαβε μέρος συνολικά σε 84 Γκραν Πρι από τα οποία εκκίνησε μόνο στα 47. Συνολικά σκόραρε 5 βαθμούς όλο κι όλο και σημείωσε 1 ταχύτερο γύρο. Το 1ο απ' τα 84 Γκραν Πρι στα οποία έλαβε μέρος ο Γκασό ήταν το Βραζιλιάνικο Γκραν Πρι του 1989 και το τελευταίο το Αυστραλιανό Γκραν Πρι του 1995.
Τάιρα της Δανίας

Η Τάιρα της Δανίας ("Tyri Haraldsdatter", 10ος αιώνας) ήταν Δανή πριγκίπισσα από τον Οίκο των Κνύτλινγκα, κόρη του Χάραλντ Α΄ της Δανίας και της Γκύριντ της Σουηδίας, αδελφή του Σβεν Α΄ της Δανίας. Η Τάιρα έγινε σύζυγος του Νορβηγού βασιλιά Όλαφ Τρίγκβασον και του Στίρμπζορν του ισχυρού εστεμμένου πρίγκιπα της Σουηδίας. Παντρεύτηκε στον πρώτο της γάμο τον Σουηδό πρίγκιπα Στίρμπζορν τον ισχυρό γιο του Σουηδού βασιλιά Όλαφ Μπζόρνσον, ο πρώτος της σύζυγος ωστόσο έπεσε κοντά στην Ουψάλα (περί το 985) σε μάχη εναντίον του θείου του Ερρίκου του Νικηφόρου για την διεκδίκηση του θρόνου της Σουηδίας. 

Σύμφωνα με τον Σνόρρι Στούρλουσον αρραβωνιάστηκε στην συνέχεια παρά την θέληση της τον Βολέσλαο Α΄ της Πολωνίας, τον αρραβώνα επέβαλε ο αδελφός της Σβεν ο Διχαλογένης σαν τμήμα της συμφωνίας για συμμαχία ανάμεσα στην Δανία και την Πολωνία. Σύμφωνα με την ίδια συμφωνία ο ίδιος ο Σβεν παντρεύτηκε την αδελφή του Πολωνού βασιλιά Γκούνχιλντ του Βεντέν. Ο Βολέσλαος ύστερα από απεργία πείνας της Θύρας την έστειλε πίσω στον αδελφό της στη Δανία.
Η Τάιρα δραπέτευσε στην συνέχεια στην Νορβηγία προκειμένου να παντρευτεί σε δεύτερο γάμο της τον βασιλιά της Νορβηγίας Όλαφ Τρίγκβασον παρά τη θέληση του αδελφού της που βρισκόταν σε εχθρότητα μαζί του, ο Σβεν ο Διχαλογένης αρνήθηκε να της δώσει την προίκα της. Ο Όλαφ στην συνέχεια αναζήτησε συμμάχους για την αναμέτρηση με τον Σβεν αλλά στην τελική μάχη του Σβόλντερ (περί το 1000) ο Όλαφ Τρίγκβασον έπεσε από τον Σβεν τον Διχαλογένη και τους συμμάχους του. Η Τάιρα όταν έμαθε τα νέα για τον θάνατο του αγαπημένου της συζύγου πραγματοποίησε νέα απεργία πείνας που την οδήγησε στον θάνατο.
Κεσμ

Το Κεσμ (, προφέρεται ɢeʃm), παλαιότερα γνωστό επίσης και ως Κισμ, είναι ένα Ιρανικό νησί στο Στενό του Ορμούζ, που χωρίζεται από την ηπειρωτική χώρα από το Στενό Κλάρενς/Χουράν στον Περσικό Κόλπο (με συντεταγμένες 26°50′Β 56°0′Α). Είναι το μεγαλύτερο νησί στο Ιράν.
Καραντούελ

Το Καραντούελ (Carrauntoohil, στα ιρλανδικά: Corrán Tuathail) είναι το ψηλότερο βουνό της Ιρλανδίας, με ύψος 1.038 μ. και ανήκει στην οροσειρά "Macgillycuddy's Reeks". 

Βόρεια του Καραντούελ βρίσκεται η δεύτερη ψηλότερη κορυφή του Macgillycuddy's Reeks, το Beenkeragh, που έχει ύψος 1.010 μ. και δυτικά η τρίτη ψηλότερη κορυφή, το Caher, που έχει ύψος 1.001 μ. Ανατολικά, δυτικά και νότια του Καραντούελ βρίσκονται τρεις κοιλάδες: η κοιλάδα Hag's Glen (ή Coomcallee), η κοιλάδα Coomloughra και η κοιλάδα Curragh More.

Στην κορυφή του Καραντούελ τοποθετήθηκε το 1976 ένας σιδερένιος σταυρός, ο οποίος το 2014 κόπηκε από τη βάση του από βανδάλους αλλά λίγο μετά επανατοποθετήθηκε στη θέση του.
Μπαντάρ-ε Μαχσάχρ

Η Μπαντάρ-ε Μασάχρ (περσικά: بندرماهشهر, επίσης γράφεται ως Μπαντάρ-ε Μαχσάχρ, Μπαντάρ-ε Μασούχρ, Μπαντάρ Μαχ Σαρ, Μπαντάρ-μασούρ, Μπαντάρ-Μανσούρ, Μπαντάρ Μασούρ, Μπαντάρ Μάσουρ, γνωστή και ως Μπαρ Αντάζ, Μασάχρ, Μαχ Σαχρ, και Μασούρ) είναι πόλη και πρωτεύουσα της Σαχρεστάν (διοικητική υποδιαίρεση του Ιράν) Μασάχρ στην Επαρχία Χουζιστάν στο Ιράν. Στην απογραφή του 2017, η πόλη είχε πληθυσμό 297.531 κατοίκων.

Η Μπαντάρ-ε Μασάχρ είναι μια αρχαία πόλη και λιμάνι της επαρχίας Χουζιστάν στο νοτιοδυτικό Ιράν. Αρχικά ήταν γνωστή ως Ρεϋσάχρ και μετά ως Ματσουλέχ, και τελικά έγινε γνωστή ως Μπαντάρ-ε Μασούρ. Το 1965 μετονομάστηκε σε Μπαντάρ-ε Μαχ Σαχρ.

Η λέξη Μαχ-σάχρ είναι περσική και σημαίνει "πόλη του φεγγαριού".
Το λιμάνι της πόλης είναι ένα από τα πιο σημαντικά στο Ιράν, καθώς εξαγάγει φυσικό αέριο και διυλισμένα προϊόντα από το Αμπαντάν. 

Η Μαχσάχρ έχει δύο πανεπιστήμια, το Ισλαμικό Πανεπιστήμιο Αζάντ της Μαχσάχρ και το Πανεπιστήμιο Τεχνολογίας Αμιρκαμπίρ στην πανεπιστημιούπολη της Μαχσάχρ. Και τα δύο πανεπιστήμια επικεντρώνονται σε προγράμματα μηχανικής, ειδικά στο πετρέλαιο και στη πετροχημική εφαρμοσμένη μηχανική. Οι περισσότεροι κάτοικοι μιλούν τα περσικά. Οι ντόπιοι κάτοικοι κατάγονται ως επί το πλείστον από οικογένειες των Καναβάτι και Μπαντάρι. Υπάρχει επίσης μια τοπική Αραβική μειονότητα των οποίων οι ρίζες ανάγονται στο Καμπάν του Ιράκ.
Εκπαίδευση στο Αζερμπαϊτζάν

Η Εκπαίδευση στο Αζερμπαϊτζάν ρυθμίζεται από το Υπουργείο Παιδείας του Αζερμπαϊτζάν. Στην Δημοκρατία του Αζερμπαϊτζάν το εκπαιδευτικό σύστημα έχει δημοκρατικό, κοσμικό χαρακτήρα και η βάση του είναι εθνικές και διεθνείς αξίες.

Καθένας έχει δικαίωμα στην εκπαίδευση. Αυτό θεσπίστηκε στο Σύνταγμα της Δημοκρατίας του Αζερμπαϊτζάν. Η εκπαίδευση είναι δωρεάν και υποχρεωτική για παιδιά ηλικίας μεταξύ έξι και δεκαπέντε.
Winter Is Coming

To "Winter Is Coming" είναι το πρώτο επεισόδιο της μεσαιωνικής φανταστικής τηλεοπτικής σειράς του HBO, "Game of Thrones". Το σενάριο γράφτηκε από τους δημιουργούς της σειράς, Ντέιβιντ Μπένιοφ και Ντ. Μπ. Βάις, το οποίο αποτελεί μία πιστή μεταφορά του πρώτου κεφαλαίου του βιβλίου του Τζωρτζ Ρ. Ρ. Μάρτιν, ονόματι "A Game of Thrones". Ενώ η σκηνοθεσία έγινε από τον Τιμ Βαν Πάτεν, ολοκληρώνοντας τη δουλειά του Τομ ΜακΚάρθι, ο οποίος ήταν αυτός που είχε σκηνοθετήσει αρχικά το πιλοτικό επεισόδιο της σειράς. 

Στο πρώτο επεισόδιο της σειράς γίνεται μία αναφορά στις τοποθεσίες που εκτυλίσσεται η ιστορία καθώς και στους βασικούς βασικούς χαρακτήρες. Η πλοκή του επεισοδίου επικεντρώνεται στην Οικογένεια Stark και συγκεκριμένα στον Eddard Stark, ο οποίος θα αντικαταστήσει το αποθανόντα "Hand of the King" (Χέρι του Βασιλιά). Το εν λόγω επεισόδιο έλαβε πολύ θετικές κριτικές και είχε 2.2 εκατομμύρια θεάσεις κατά την πρώτη προβολή του. Ο τίτλος του επεισοδίου είναι και μότο της Οικογένειας Stark, το οποίο ακούγεται συχνότατα και στις κατοπινές σεζόν. 

Συνολικά το επεισόδιο έλαβε τρία βραβεία: ένα από τα Visual Effects Society στην κατηγορία των Καλύτερων Υποστηρικτικών Εφέ σε Τηλεοπτικό Πρόγραμμα, ένα Golden Reel από το Motion Picture Sound Editors, στην κατηγορία Καλύτερου Επεξεργασμένου Ήχου και τέλος ένα Portal Award από το Airlock Alpha, στην κατηγορία του Καλύτερου Επεισοδίου. Το επεισόδιο είχε υποψηφιότητες και στα βραβεία Emmy, χωρίς να κερδίσει σε κάποια κατηγορία.
Κιούμπραν

Η Κιούμπραν είναι μια πόλη της Ουαλίας. Ιδρύθηκε το 1949. Είναι αδελφοποιημένη με την Bruchsal της Γερμανίας και την Carbonne της Γαλλίας.
Λανσάντφρεντ-υμ-Μεχάιν

Το "Λανσάντφρεντ-υμ-Μεχάιν" (ουαλικά: "Llansanffraid-ym-Mechain") είναι χωριό στο Πόουις, Ουαλία, κοντά στα σύνορα με το Σρόπσαϊρ της Αγγλίας. Το 2011 είχε πληθυσμό 1415 άτομα. Το χωριό αποτελούσε έδρα της Δε Νιου Σαιντς ΦΚ έως το 2006.